**R O M A N I A**

**JUDETUL BISTRITA NASAUD**

 **MUNICIPIUL BISTRITA**

 **CONSILIUL LOCAL (PROIECT)**

**H O T Ă R Â R E**

privind desemnarea reprezentanților Consiliului local al municipiului Bistrița în Comisia de evaluare a ofertelor depuse pentru participarea la procedurile de vânzare a bunurilor proprietate privată a Municipiului Bistrița și/sau de achiziție a unor bunuri imobile

Consiliul local al municipiului Bistriţa întrunit în şedinţa ordinară, în data de \_\_\_\_\_\_\_;

având în vedere:

referatul de aprobare nr.89286/09.12.2020 al Primarului municipiului Bistriţa;

raportul nr.89290/09.12.2020 al Serviciului public municipal “Direcţia Patrimoniu” și al Direcţiei Administrație Publică Juridic;

avizul \_\_\_\_\_\_\_\_nr.\_\_\_\_\_\_\_\_\_ al Comisiilor de specialitate reunite ale Consiliului local al municipiului Bistrița;

sentința civilă nr.3709/CC/2020 a Judecătoriei Bistrița de validare a domnului Turc Ioan în funcția de primar al municipiului Bistrița;

sentința civilă nr.3765/CC/2020 a Judecătoriei Bistrița de validare a membrilor Consiliului local al municipiului Bistrița;

prevederile art.3 alin.1 Hotărârii Consiliului local al municipiului Bistriţa nr.126/26.09.2006 privind aprobarea Procedurii operaționale pentru achiziția de terenuri de pe piața liberă, de la persoane fizice sau juridice, în vederea construirii de locuințe sociale, cu modificările și completările ulterioare;

prevederile Hotărârii Consiliului local al municipiului Bistriţa nr.22/31.01.2008 privind aprobarea Regulamentului de vânzare a imobilelor construcție și teren proprietatea privată a municipiului Bistrița, cu modificările și completările ulterioare;

prevederile Hotărârii Consiliului local al municipiului Bistriţa nr.23/13.02.2020 privind aprobarea documentațiilor de atribuire prin licitație publică a constractelor pentru concesionarea, închirierea și vânzarea bunurilor proprietate publică sau privată a Municipiului Bistrița;

prevederile Hotărârii Consiliului local al municipiului Bistriţa nr.142/28.10.2020 privind alegerea domnului Hangan Sorin în calitate de Viceprimar 1 al municipiului Bistrița;

prevederile Hotărârii Consiliului local al municipiului Bistriţa nr.143/28.10.2020 privind alegerea domnului Stan Călin în calitate de Viceprimar 2 al municipiului Bistrița;

 prevederile art.552 - art.554, art.555, art.557, art.858, art.863 din Legea nr.287/2009 privind Codul civil, republicată, cu modificările și completările;

în temeiul prevederilor art.84 alin.5, art.108 lit.e, art.129 alin.1, alin.2 lit.c, art.139 alin.1, art.363 și art.364 din Ordonanța de urgență a Guvernului României nr.57/2019 privind Codul Administrativ, cu modificările și completările ulterioare,

…///…

-2-

**H O T Ă R Ă Ş T E:**

          **ART.1.** – Se desemnează domnul consilier Hangan Sorin, Viceprimar 1 al municipiului Bistriţa, să reprezinte Consiliul local al municipiului Bistrița ca membru titular în Comisia de evaluare a ofertelor depuse pentru participarea la procedurile de vânzare a bunurilor proprietate privată a Municipiului Bistrița și/sau de achiziție a unor bunuri imobile.

 **ART.2.** - Se desemnează domnul consilier Stan Călin, Viceprimar 2 al municipiului Bistriţa, să reprezinte Consiliul local al municipiului Bistrița ca membru supleant în Comisia de evaluare a ofertelor depuse pentru participarea la procedurile de vânzare a bunurilor proprietate privată a Municipiului Bistrița și/sau de achiziție a unor bunuri imobile.

 **ART.3.** - Comisia de evaluare a ofertelor depuse pentru participarea la procedurile de vânzare a bunurilor proprietate privată a Municipiului Bistrița și/sau de achiziție a unor bunuri imobile care include și membri din cadrul aparatului de specialitate al primarului, precum și supleanții lor, va fi numită prin dispoziție a Primarului municipiului Bistriţa, conform prevederilor legale.

**ART.4.** – Primarul municipiului Bistriţa, prin Serviciul public municipal „Direcţia Patrimoniu” și Direcția Administrație Publică locală va aduce la îndeplinire prezenta hotărâre.

**ART.5.** – Odată cu adoptarea prezentei, Hotărârile Consiliului local al municipiului Bistriţa nr.22/31.01.2008, cu modificările și completările ulterioare si nr.126/26.09.2006, cu modificările și completările ulterioare, se abrogă.

**ART.6.** - Prezenta hotărâre a fost adoptată de Consiliul local al municipiului Bistriţa în şedinţa ordinară, cu respectarea prevederilor art.139 alin.1 din Ordonanța de Urgență a Guvernului nr.57/2019, cu modificările şi completările ulterioare, respectiv cu un număr de \_\_\_ voturi “pentru”, \_\_\_ „împotrivă” şi \_\_\_ „abţineri” din numărul de \_\_\_ consilieri prezenţi.

**ART.7.** – Secretarul general al municipiului prin Compartimentul pregătire documente, contencios va comunica prezenta hotărâre:

- Serviciului public municipal „Direcţia Patrimoniu”;

- Direcţiei Administraţie Publică, Juridic;

- Membrilor comisiei desemnați la art.1 și art.2;

- Primarului municipiului Bistriţa;

- Instituţiei Prefectului – Judeţul Bistriţa-Năsăud.

**PROIECT DE HOTĂRÂRE INIŢIAT DE CONTRASEMNEAZĂ**

 **PRIMAR SECRETAR GENERAL,**

 **IOAN TURC FLOARE GAFTONE**

Bistriţa, \_\_\_\_\_\_\_\_\_\_

Nr. \_\_\_\_\_\_\_\_\_\_\_\_\_\_

Hotărârea se adoptă cu votul majorității absolute a consilierilor locali în funcţie.

V.M./A.I./2ex.